CELEX: 52010PC0807
Language: sk
Date: 2011-01-07
Title: Návrh ROZHODNUTIE RADY o prístupe rybárskych plavidiel, ktoré plávajú pod vlajkou Venezuelskej bolívarovskej republiky, k výhradnej hospodárskej zóne pri pobreží francúzskeho departementu Guyana

|

52010PC0807

Návrh ROZHODNUTIE RADY o prístupe rybárskych plavidiel, ktoré plávajú pod vlajkou Venezuelskej bolívarovskej republiky, k výhradnej hospodárskej zóne pri pobreží francúzskeho departementu Guyana  /* KOM/2010/0807 v konečnom znení - NLE 2010/0392 */  

	[pic] | EURÓPSKA KOMISIA |Brusel, 7.1.2011KOM(2010) 807 v konečnom znení2010/0392 (NLE)NávrhROZHODNUTIE RADYo prístupe rybárskych plavidiel, ktoré plávajú pod vlajkou Venezuelskej bolívarovskej republiky, k výhradnej hospodárskej zóne pri pobreží francúzskeho departementu GuyanaDÔVODOVÁ SPRÁVA1. KONTEXT NÁVRHURybárskym plavidlám, ktoré plávajú pod venezuelskou vlajkou, sa na niekoľko desaťročí udelilo oprávnenie vykonávať činnosť vo výhradnej hospodárskej zóne francúzskeho zámorského departementu Guyana. V nariadení Rady (ES) č. 1006/2008 z 29. septembra 2008 (nariadenie o oprávneniach na rybolov)[1], a najmä v jeho článku 21, sa pri udeľovaní oprávnení na rybolov vo vodách EÚ plavidlám tretích krajín predpokladá existencia medzinárodnej dohody o rybolove. Keďže EÚ neuzatvorila s Venezuelou medzinárodnú dohodu o rybolove, súčasná prax nie je v súlade s daným nariadením.Rada a Komisia však napriek tomu boli toho názoru, že náhle ukončenie týchto rybolovných činností je vzhľadom na ich hospodársky a sociálny význam nevhodné. V nariadení Rady (EÚ) č. 53/2010 zo 14. januára 2010 (nariadenie o celkovom povolenom výlove a kvótach na rok 2010)[2] sa preto v prílohe VIII ešte stále ustanovuje určitý počet oprávnení na rybolov, ktoré sa udelia venezuelským plavidlám vykonávajúcim činnosť vo vodách Francúzskej Guyany. Rada a Komisia zároveň uviedli, že situácia týkajúca sa vykládok venezuelských plavidiel v prístavoch Francúzskej Guyany sa musí do 31. decembra 2010 regulovať, a že platnosť licencií udelených venezuelským plavidlám sa v opačnom prípade nepredĺži dlhšie ako do uvedeného dátumu[3].2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENIE VPLYVUVýzva na vyjadrenie záujmu o využitie tejto rybolovnej oblasti, ktorú francúzske orgány adresovali všetkým členským štátom EÚ na konci júna 2010, sa nestretla so žiadnou odozvou prevádzkovateľov plavidiel z EÚ. Venezuelskí prevádzkovatelia na druhej strane vyjadrili záujem pokračovať vo svojej činnosti vo Francúzskej Guyane. Vykládky a spracovanie úlovkov z týchto plavidiel v prístavoch Francúzskej Guyany výrazne prispievajú k zabezpečeniu živobytia miestneho obyvateľstva a k dodávaniu produktov rybného hospodárstva miestnemu priemyslu.Pokiaľ ide o vplyv na životné prostredie, zdrojom využívaným týmito plavidlami podľa dostupných vedeckých správ v súčasnosti nehrozí nadmerné využívanie. Napriek tomu je zjavne potrebné zriadiť mechanizmus, ktorým by Rada mohla ročne stanovovať rybolovné príležitosti, ktoré sa môžu poskytnúť venezuelským plavidlám, aby sa tak vyhlo nadmernému využívaniu zdrojov.3. PRÁVNE PRVKY NÁVRHUZ oprávnenia udeleného venezuelským plavidlám doteraz pre venezuelskú stranu nevyplývali žiadne povinnosti voči Európskej únii s výnimkou povinností, ktoré sa uplatňujú na prevádzkovateľov rybolovu a ktoré sa týkajú náležitého dodržiavania pravidiel rybolovu uplatňovaných vo vodách EÚ a povinnosti vyložiť časť úlovku v guyanských prístavoch. Úplná dohoda o rybolove medzi Venezuelou a EÚ sa za daných okolností a vzhľadom na obmedzený rozsah príslušnej rybolovnej oblasti zdá byť neúmerná.Navrhované jednostranné vyhlásenie Rady Európskej únie so súhlasom Európskeho parlamentu plní namiesto toho tým, že predstavuje súhlas s udelením rybolovných oprávnení venezuelským plavidlám, podobný účel ako dohoda o rybolove. Môže sa poznamenať, že Medzinárodný súdny dvor vo veci „jadrové skúšky“[4] skonštatoval, že na základe jednostranného vyhlásenia subjektu medzinárodného práva môžu za určitých okolností vzniknúť medzinárodné práva a povinnosti dotknutých strán, a preto je možné chápať jednostranné vyhlásenia podobne ako medzinárodné zmluvy.4. VPLYV NA ROZPOČETNávrh nemá vplyv na rozpočet.2010/0392 (NLE)NávrhROZHODNUTIE RADYo prístupe rybárskych plavidiel, ktoré plávajú pod vlajkou Venezuelskej bolívarovskej republiky, k výhradnej hospodárskej zóne pri pobreží francúzskeho departementu GuyanaRADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 6 písm. a),so zreteľom na návrh Európskej komisie,so zreteľom na súhlas Európskeho parlamentu,keďže:1.  Rybárske plavidlá, ktoré plávajú pod vlajkou Venezuelskej bolívarovskej republiky, už mnoho desaťročí vykonávajú činnosť vo výhradnej hospodárskej zóne pri pobreží francúzskeho departementu Guyana, pričom podliehajú systému zachovania a riadenia zdrojov rybolovu, ktorý zaviedla Európska únia.2.  Spracovateľský priemysel vo francúzskom departemente Guyana závisí od vykládok týchto plavidiel.3.  Pokračovanie v týchto činnostiach by sa malo zaistiť poskytnutím medzinárodného práva na prístup príslušným plavidlám tretích krajín pod podmienkou, že budú tieto činnosti vykonávať v súlade s obmedzeniami podľa platných právnych predpisov Únie, ktorých cieľom je zachovať populácie rýb v príslušnej zóne a zabezpečiť dodávky pre dotknutý spracovateľský priemysel,PRIJALA TOTO ROZHODNUTIE:Článok 1Vyhlásenie o prístupe rybárskych plavidiel, ktoré plávajú pod vlajkou Venezuelskej bolívarovskej republiky, k výhradnej hospodárskej zóne pri pobreží francúzskeho departementu Guyana sa týmto v mene Európskej únie schvaľuje.Text vyhlásenia je pripojený k tomuto rozhodnutiu.Článok 2Predseda Rady je týmto oprávnený určiť osobu(-y) splnomocnenú(-é) na oznámenie tohto vyhlásenia Venezuelskej bolívarovskej republike.V […]Za RadupredsedaPRÍLOHAVyhlásenie o súhlases prístupom rybárskych plavidiel, ktoré plávajú pod vlajkou Venezuelskej bolívarovskej republiky, k výhradnej hospodárskej zóne pri pobreží francúzskeho departementu Guyana1. Obmedzenému počtu rybárskych plavidiel, ktoré plávajú pod vlajkou Venezuelskej bolívarovskej republiky, sa za podmienok uvedených v ďalšej časti textu udeľuje oprávnenie loviť v časti výhradnej hospodárskej zóny pri pobreží francúzskeho departementu Guyana, ktorá sa nachádza viac ako 12 námorných míľ od základných čiar.2. Oprávnené rybárske plavidlá, ktoré plávajú pod vlajkou Venezuelskej bolívarovskej republiky, sa pri rybolove v oblasti uvedenej v odseku 1 riadia príslušnými právnymi predpismi Európskej únie týkajúcimi sa zachovania a riadenia populácií rýb a všetkými pravidlami a úpravami Európskej únie, ktorými sa riadia rybolovné činnosti v danej oblasti.3. Oprávnené rybárske plavidlá, ktoré plávajú pod vlajkou Venezuelskej bolívarovskej republiky, sa konkrétnejšie riadia ktorýmikoľvek príslušnými pravidlami alebo úpravami Európskej únie, v ktorých sa okrem iného upresňujú populácie rýb, na ktoré sa rybolov môže zameriavať, maximálny počet oprávnených rybárskych plavidiel a pomerná časť úlovku, ktorá sa vyloží v prístavoch Francúzskej Guyany.4. Bez toho, aby sa tým dotkla možnosť odobrať oprávnenia udelené jednotlivým rybárskym plavidlám, ktoré plávajú pod vlajkou Venezuelskej bolívarovskej republiky, z dôvodu neplnenia príslušných pravidiel a úprav, sa tento osobitný režim prístupu môže kedykoľvek ukončiť formou jednostranného vyhlásenia v mene Európskej únie.[1] Ú. v. EÚ L 286, 29.10.2008, s. 33.[2] Ú. v. EÚ L 21, 26.1.2010, s. 1.[3] Dokument Rady 5032/10, 12.1.2010, č. 23.[4] Jadrové skúšky (Nový Zéland/Francúzsko) , rozsudok, I.C.J. Reports, 1974, s. 457, bod 46.